KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2014. gada finanšu shēmā atbilstoši NKI izmaiņām (Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. pants) /* COM/2013/0928 final */





KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2014. gada finanšu shēmā atbilstoši NKI izmaiņām (Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. pants) 1. ievads Padomes Regulā Nr. 1311/2013, ar ko nosaka daudzgadu finanšu shēmu 2014.–2020. gadam[1] (DFS regula), ir iekļauta finanšu shēmas tabula ES-28 laikposmam no 2014. līdz 2020. gadam, izsakot 2011. gada cenās (1. tabula). Saskaņā ar DFS regulas 6. panta 1. punktu Komisija katru gadu pirms budžeta procedūras n+1 gadam veic tehnisko korekciju finanšu shēmā atbilstoši ES nacionālā kopienākuma (NKI) un cenu izmaiņām un paziņo iznākumu abām budžeta lēmējinstitūcijas iestādēm. Attiecībā uz cenām izdevumu maksimālās robežas faktiskajās cenās nosaka, pielietojot DFS regulas 6. panta 2. punktā paredzēto fiksēto 2 % deflatoru. Attiecībā uz NKI izmaiņām šajā paziņojumā ir ņemtas vērā jaunākās pieejamās ekonomikas prognozes. Tajā pašā laikā Komisija aprēķina rezervi, kas ir atstāta līdz pašu resursu maksimālajam apjomam, kas noteikts Lēmumā 2007/436/EK, Euratom, DFS regulas 13. pantā paredzētās rezerves ārkārtas gadījumiem absolūto summu, 5. pantā paredzēto kopējo rezervi maksājumiem un 14. pantā paredzēto kopējo saistību rezervi. Šā paziņojuma mērķis ir sniegt budžeta lēmējinstitūcijai tehnisko korekciju rezultātus (28 ES dalībvalstīm) 2014. gadam saskaņā ar DFS regulas 6. pantu. Ņemot vērā, ka tehniskās korekcijas attiecībā uz 2014. gadu pamatojas uz jaunajiem noteikumiem, kas paredzēti DFS regulā, kura pirms budžeta procedūras n + 1 gadam nebija pieņemta, tehniskās korekcijas 2014. gadam izņēmuma kārtā nav veiktas pirms budžeta procedūras. 2014. gada budžets tomēr atbilst maksimālajiem apjomiem un summām, kas rodas no minētajām tehniskajām korekcijām. 2. finanšu shēmas tabulas korekciju noteikumi (1. un 2. tabula) 1. tabulā atspoguļota finanšu shēma 28 ES dalībvalstīm 2011. gada cenās, kas norādītas DFS regulas I pielikumā. 2. tabulā ir atspoguļota finanšu shēma 28 ES dalībvalstīm ar korekcijām 2014. gadam (t. i., faktiskajās cenās). Finanšu shēma, kas izteikta procentos no NKI, ir atjaunināta saskaņā ar jaunākajām pieejamajām ekonomikas prognozēm (2013. gada rudenī) un ilgtermiņa prognozēm. 2.1. Kopējā NKI summa Atbilstoši jaunākajām pieejamajām prognozēm NKI 2014. gadā ir noteikts 13 422 184 miljonu euro apmērā faktiskajās cenās 28 ES dalībvalstīm. 2.2. Finanšu shēmā 2014. gadam izdarītās tehniskās korekcijas galvenie rezultāti Kopējais maksimālais apjoms saistību apropriācijām 2014. gadam (142 540 miljoni euro) ir 1,06 % no NKI. Attiecīgais kopējais maksimālais apjoms maksājumu apropriācijām (135 866 miljoni euro) ir 1,01 % no NKI. Līdz ar to, pamatojoties uz jaunākajām ekonomikas prognozēm, paliek rezerve, kas ir mazāka par 1,23 % no pašu resursu maksimālā apjoma 29 267 miljonu euro apmērā (0,22 % no NKI ES 28 dalībvalstīm). 3. vispārējā rezerve attiecībā uz maksājumiem Saskaņā ar DFS regulas 5. pantu Komisija pielāgos maksājuma maksimālo apjomu attiecībā uz 2015.–2020. gadu, palielinot to par summu, kas vienāda ar starpību starp veiktajiem maksājumiem un DFS maksājuma maksimālo apjomu par n-1 gadu. Jebkuru pozitīvu korekciju pilnībā kompensē maksājuma maksimālais apjoms par n-1 gadu. Šī korekcija pirmo reizi tiks veikta 2015. gadā. 4. īpaši instrumenti Papildus izdevumu maksimālajam apjomam, par kuru vienojās 2014.–2020. gada finanšu shēmā, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un radīt lielāku elastību, nekā paredzēts noteiktajos izdevumu maksimālajos apjomos. 4.1. Rezerve palīdzībai ārkārtas gadījumos Saskaņā ar DFS regulas 9. pantu Rezerve palīdzībai ārkārtas gadījumos, no kuras var mobilizēt ne vairāk kā 280 miljonu euro gadā 2011. gada cenās vai 297 miljonus euro 2014. gadā faktiskajās cenās (2209 miljoni euro visā laikposmā faktiskajās cenās). Iepriekšējā gadā neizmantoto summu var pārnest. 4.2. Eiropas Savienības Solidaritātes fonds Saskaņā ar DFS regulas 10. pantu ES Solidaritātes fonds, no kura var mobilizēt ne vairāk kā 500 miljonu euro gadā 2011. gada cenās vai 531 miljonu euro 2014. gadā faktiskajās cenās (3945 miljoni euro visā laikposmā faktiskajās cenās). Iepriekšējā gadā neizmantoto summu var pārnest. 4.3. Elastības instruments Saskaņā ar DFS regulas 11. pantu Elastības instruments, no kura var mobilizēt ne vairāk kā 471 miljonu euro gadā 2011. gada cenās vai 500 miljonus euro 2014. gadā faktiskajās cenās (3716 miljoni euro visā laikposmā faktiskajās cenās). Iepriekšējos trijos gados neizmantoto summu var pārnest. 4.4. Eiropas Globalizācijas pielāgošanas fonds Saskaņā ar DFS regulas 12. pantu Eiropas Globalizācijas pielāgošanas fonds, no kura var mobilizēt ne vairāk kā 150 miljonu euro gadā 2011. gada cenās vai 159 miljonus euro 2014. gadā faktiskajās cenās (1183 miljoni euro visā laikposmā faktiskajās cenās). 4.5. Rezerve ārkārtas gadījumiem Saskaņā ar DFS regulas 13. pantu Rezerve ārkārtas gadījumiem ne vairāk kā 0,03 % no Savienības NKI tiek veidota ārpus finanšu shēmas laikposmam no 2014. līdz 2020. gadam. Rezerves ārkārtas gadījumiem absolūtā summa 2014. gadam ir 4 026,7 miljoni euro. 4.6. Vispārējā rezerve saistībām izaugsmes un nodarbinātības, jo īpaši jauniešu nodarbinātības jomā Saskaņā ar DFS regulas 14. pantu rezerves, kas ir atstātas pieejamas līdz DFS noteiktajam maksimālajam apjomam saistību apropriācijām 2014.–2017. gadam, ir vispārējā DFS rezerve saistībām, kas jādara pieejama, pārsniedzot pielikumā noteiktos maksimālos apjomus DFS regulas 2016.–2020. gadam politikas mērķiem, kas saistīti ar izaugsmi un nodarbinātību, īpaši jauniešu nodarbinātību. Komisija aprēķina pieejamo atbalsta summu. Vispārējo DFS rezervi saistībām pirmo reizi aprēķinās 2015. gadā. [1] OV L …